**projektas**

**reg. Nr. T-254**

**2.34. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS TARYBOS 2019 M. LAPKRIČIO 27 D. SPRENDIMO nR. T1-236 „DĖL PASVALIO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS RENGIMO, VYKDYMO IR LĖŠŲ PANAUDOJIMO KONTROLĖS TVARKOS APRAŠO PATVIRTINIMO“ PAKEITIMO**

2021 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės aplinkos apsaugos rėmimo specialiosios programos rengimo, vykdymo ir lėšų panaudojimo kontrolės tvarkos aprašą, patvirtintą Pasvalio rajono savivaldybės tarybos 2019 m. lapkričio 27 d. sprendimu Nr. T1-236 **„**Dėl Pasvalio rajono savivaldybės aplinkos apsaugos rėmimo specialiosios programos rengimo, vykdymo ir lėšų panaudojimo kontrolės tvarkos aprašo patvirtinimo“ (toliau – Aprašas):

1.1. Pakeisti Aprašo IV skyrių „Paraiškų priėmimas ir vertinimas“, ir jį išdėstyti nauja redakcija:

„**IV SKYRIUS**

**PARAIŠKŲ PRIĖMIMAS IR VERTINIMAS**

10. Paraiškas dėl Lietuvos Respublikos savivaldybių aplinkos apsaugos rėmimo specialiosios programos įstatymo 4 straipsnyje ir Rekomendacijose numatytų priemonių finansavimo gali teikti Savivaldybės administracijos skyriai, visuomeninės organizacijos, įmonės, asociacijos, viešosios įstaigos, organizacijos, bendrojo ir papildomo ugdymo įstaigos, kiti juridiniai ir fiziniai asmenys.

11. Informacija apie paraiškų Programos priemonėms finansuoti pateikimą kiekvienais metais skelbiama viešai rajoniniame laikraštyje, Savivaldybės interneto svetainėje www.pasvalys.lt. Skelbime nurodomas paraiškų pateikimo laikas ir tvarka.

12. Pateiktos paraiškos užregistruojamos Savivaldybės administracijos Bendrajame skyriuje. Paraiškos, gautos iki einamųjų metų pabaigos, svarstomos kitų metų pradžioje iki sudarant Programos priemonių sąmatą.

13. Paraiškos dėl lėšų skyrimo Lietuvos Respublikos medžioklės įstatyme numatytoms priemonėms, kurios pagal Lietuvos Respublikos savivaldybės aplinkos apsaugos rėmimo specialiosios programos įstatymą gali būti finansuojamos Programos lėšomis, priimamos ir finansuojamos. Paraiškos dėl finansinės paramos medžiojamųjų gyvūnų daromos žalos prevencinėms priemonėms diegti priimamos ir vertinamos vadovaujantis Savivaldybės tarybos sprendimu patvirtinta Medžiojamųjų gyvūnų daromos žalos prevencinių priemonių diegimui finansinės paramos teikimo tvarka.

14. Paraiškos dėl lėšų skyrimo aplinkos apsaugos priemonių finansavimui (išskyrus medžiojamųjų gyvūnų daromos žalos prevencinių priemonių diegimui), kurios pagal Lietuvos Respublikos savivaldybės aplinkos apsaugos rėmimo specialiosios programos įstatymą gali būti finansuojamos Programos lėšomis, iš Savivaldybės administracijos skyrių, visuomeninių organizacijų, įmonių, asociacijų, viešųjų įstaigų, organizacijų, bendrojo ir papildomo ugdymo įstaigų, kitų juridinių ir fizinių asmenų priimamos ir vertinamos vadovaujantis Aprašu. Paraiškos pateikiamos Aprašo 1 priede nurodyta forma.

15. Paraiškas vertina Savivaldybės administracijos direktoriaus įsakymu sudaryta Paraiškų dėl aplinkos apsaugos priemonių finansavimo Pasvalio rajono savivaldybės aplinkos apsaugos rėmimo specialiosios programos lėšomis vertinimo komisija (toliau – Komisija). Vėliau pateiktos paraiškos taip pat svarstomos, tačiau finansavimas galimas tik tuo atveju, jei priemonė yra ypatingai svarbi ir būtina nedelsiant ją įgyvendinti. Tuomet Programos priemonių sąmata koreguojama.

16. Paraiškose numatytų priemonių vertinimo kriterijai:

16.1. priemonės ir rajono, miesto plėtros planų, Programos lėšų naudojimo rekomendacijų atitikimas;

16.2. priemonė turi būti įgyvendinta Pasvalio rajone;

16.3. priemonė turi padėti spręsti Savivaldybei aktualias aplinkos apsaugos problemas;

16.4. priemonės tęstinumas;

16.5. efektyvus lėšų panaudojimas priemonės tikslams ir rezultatams pasiekti;

16.6. priemonės išlaidų pagrįstumas;

16.7. priemonės dalinis finansavimas (fondų ir programų, rėmėjų parama, organizacijos įnašai ir kt.).

17. Paraiškos, neatitinkančios Lietuvos Respublikos savivaldybių aplinkos apsaugos rėmimo specialiosios programos įstatymo nuostatų ir Rekomendacijų, nevertinamos, apie tai informuojant paraiškos teikėją.

18. Aprašo 15 punkte nurodyta Komisija, apsvarsto ir įvertina paraiškas pagal Aprašo 2 priede nurodytą vertinimų kriterijų sąrašą, užpildo aplinkos apsaugos priemonės vertinimo lapą pagal Aprašo 3 priedą, surašo protokolą, kuriame rekomenduoja įrašyti į Programos lėšų panaudojimo sąmatos projektą kiekvienai atrinktai priemonei įgyvendinti siūlomų skirti lėšų sumą (atsižvelgiant į planuojamas gauti Programos pajamas).“

1.2. Buvusius Aprašo 17–23 punktus laikyti atitinkamai Aprašo 19–25 punktais.

1.3. Buvusį Aprašo priedą laikyti Aprašo 1 priedu (nekeičiant jo turinio).

1.4. Papildyti Aprašą nauju 2 priedu (pridedama).

1.5. Papildyti Aprašą nauju 3 priedu (pridedama).

2. Nustatyti, kad šis sprendimas skelbiamas Teisės aktų registre ir Pasvalio rajono savivaldybės interneto tinklalapyje [www.pasvalys.lt](http://www.pasvalys.lt).

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė

Apolonija Lindienė

Suderinta DVS Nr. RTS-263

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS TARYBOS 2019 M. LAPKRIČIO 27 D. SPRENDIMO nR. T1-236 „DĖL PASVALIO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS RENGIMO, VYKDYMO IR LĖŠŲ PANAUDOJIMO KONTROLĖS TVARKOS APRAŠO PATVIRTINIMO“ PAKEITIMO**

**2021-12-06**

Pasvalys

**1. 1. Sprendimo projekto rengimo pagrindas.** Sprendimo projektas parengtas siekiant aiškiai reglamentuoti aplinkos apsaugos priemonių finansavimui pateiktų paraiškų vertinimą pagal nustatytus vertinimo kriterijus.

**2. Sprendimo projekto tikslai ir uždaviniai.** Sprendimo projekto tikslas – patvirtinti pakeistą ir papildytą Pasvalio rajono savivaldybės aplinkos apsaugos rėmimo specialiosios programos rengimo, vykdymo ir lėšų panaudojimo kontrolės tvarkos aprašą (toliau – Aprašas).

**3. Kokios siūlomos naujos teisinio reguliavimo nuostatos ir kokių rezultatų laukiama.**

Priimtu sprendimo projektu bus reglamentuotas pateiktų paraiškų dėl aplinkos apsaugos priemonių finansavimo vertinimas, atsižvelgiant į nustatytus kriterijus, kurie yra išdėstyti Aprašo prieduose.

4. **Skaičiavimai, išlaidų sąmatos, finansavimo šaltiniai.**

Sprendimui įgyvendinti papildomų lėšų nereikia.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Įgyvendinimui teisės aktų priimti nereikia.

**7. Sprendimo projekto antikorupcinis vertinimas.** Antikorupcinis vertinimas atliktas ir užregistruota TAIS.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Pasvalio rajono savivaldybės administracijos Strateginio planavimo ir investicijų skyrius.

Strateginio planavimo ir investicijų skyriaus vyr. specialistė Apolonija Lindienė